钦定古今图书集成/明伦汇编/官常典/第139卷 > 皋
## 钦定古今图书集成/明伦汇编/官常典/第139卷 > 皋

帝尧七十三载，封陶于皋。

按《路史》：“小昊青阳氏裔子，取高阳氏之女，曰修，生大
业。大业取少典氏女曰华，生繇。繇生马喙，忠信疏通，
刊而敏事。渔于雷泽，虞帝求旃，以为士师。繇一振褐，
而不仁者远，乃立犴狱，造科律，听狱执中，为虞之氏，
而天下无冤。封之于皋，是曰皋陶。　帝尧陶唐氏七
十三载，赏侯伯，封偰弃。”

〈注〉《世纪》：“始封稷、契、皋陶，褒进伯禹。”

“皋陶能刑”，舜封之皋。〈按皋陶舜实举之故封皋或以为尧或以为舜〉
按《通鉴前编》：骆氏曰：“皋陶乃少昊之后。初陶渔于雷
泽，虞舜求旃，以为士师。造律执中，封于皋，为皋陶。陶
之子封偃，为偃姓。”